09/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
OH.315.1018. Información pública do proxecto de execución da obra hidráulica de saneamento e depuración en Tállara (Lousame)

Resolución do 19 de xullo de 2013 pola que se somete a información pública o proxecto de execución da obra hidráulica de saneamento e depuración en Tállara, Lousame (A Coruña) A obra hidráulica correspondente ao proxecto de execución do saneamento e depuración en Tállara, Lousame (A Coruña), de clave OH.315.1018, é considerada de interese da Comunidade Autónoma, e acórdase sometela ao trámite de información pública. O proxecto define e valora as actuacións necesarias para proceder á demolición da antiga estación depuradora de augas residuais, cuxas instalacións están obsoletas e non chegan a cubrir as necesidades actuais. Proxéctase a construción dunha nova estación depuradora de augas residuais con capacidade para 800 habitantes equivalentes. A liña de auga constará de desbaste de groso, desbaste fino, tratamento primario mediante dous decantadores dixestores, bombeo de paso a tratamento secundario, tratamento biolóxico de leito bacteriano e dixestor anaeróbico con recirculación ao bombeo. Caudal medio, 2,2 l/s e máximo, 5,27 l/s. O concello de Lousame, de conformidade co disposto no artigo 248 do Real decreto 849/86, do 11 de abril, polo que se aproba o Regulamento do dominio público hidráulico, que desenvolve os títulos preliminar, I, IV, V, VI Y VII da Lei 29/85, de 2 de agosto, de Aguas, solicitou con data 18 de xullo de 2013 a autorización para o vertido ao río Tállara dun volume anual medio de 69.030 m 3 /ano de augas residuais urbanas depuradas procedentes do termo municipal de Lousame (expediente DH. V15.42662). As coordenadas UTM do punto de vertido son: X=510.306 e Y=4.732.698. A actuación hidráulica cofinánciase pola Unión Europea a través do Fondo Europeo de Desenvolvemento Rexional (FEDER) nun 80%, no marco do Programa Operativo Feder Galicia 2007-2013, eixe 3 Medio Ambiente, contorno natural, recursos hídricos e prevención de riscos, tema prioritario ou medida 46: tratamento de augas residuais. Actuación 3.46.1: Actuacións contempladas no Plan de Saneamento de Galicia, no Programa A. X. U. A. (actuacións para a xestión e a utilización da auga) e nos plans hidrolóxicos de conca. Considerando o exposto, ao abeiro da Lei 9/2010, do 4 de novembro, de Augas de Galicia e do Estatuto da entidade pública empresarial Augas de Galicia, aprobado polo Decreto 32/2012, do 12 de xaneiro, e segundo o disposto no artigo 12. c do Decreto 59/2013, do 14 de marzo, polo que se desenvolve a Lei 9/2010, do 4 de novembro, de augas de Galicia, en materia de execución e explotación de infraestruturas hidráulicas, RESOLVO: Someter, polo prazo de 30 días, contados a partir do día seguinte ao da última publicación deste anuncio de información pública do proxecto de saneamento e depuración en Tállara, Lousame (A Coruña), de clave OH.315.1018, que se realizará no Diario Oficial de Galicia e no Boletín Oficial da Provincia, para os efectos da súa aprobación, e da tramitación da autorización de vertido DH.15.42662. O documento técnico pode consultarse, durante o prazo anteriormente sinalado, nas dependencias de Augas de Galicia, sitas na rúa Doutor Maceira, n.º 18-baixo, en Santiago de Compostela (A Coruña) e na páxina web augasdegalicia@xunta. es. O que se fai público a todos os efectos legais e regulamentarios de aplicación na materia e para o seu coñecemento xeral. Santiago de Compostela, 19 de xullo de 2013. O director de Augas de Galicia Francisco Menéndez Iglesias